CELEX: 32018R1629
Language: et
Date: 2018-07-25 00:00:00
Title: Komisjoni delegeeritud määrus (EL) 2018/1629, 25. juuli 2018, millega muudetakse taudide loetelu, mis on sätestatud Euroopa Parlamendi ja nõukogu määruse (EL) 2016/429 (loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus)) II lisas (EMPs kohaldatav tekst)

31.10.2018   
               
               
                  ET
               
               
                  Euroopa Liidu Teataja
               
               
                  L 272/11
               
            
         KOMISJONI DELEGEERITUD MÄÄRUS (EL) 2018/1629,
         25. juuli 2018,
         millega muudetakse taudide loetelu, mis on sätestatud Euroopa Parlamendi ja nõukogu määruse (EL) 2016/429 (loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus)) II lisas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus), (1) eriti selle artikli 5 lõikeid 2 ja 4,
         ning arvestades järgmist:
         
                     (1)
                  
                  
                     Määruses (EL) 2016/429 on sätestatud loomadele või inimestele nakkavate loomataudide ennetuse ja tõrje eeskirjad, sealhulgas liidu tasandil probleemsete taudide prioriseerimise ja kategoriseerimise eeskirjad. Määruse (EL) 2016/429 artiklis 5 on sätestatud, et taudide puhul, mis on loetletud selles artiklis ja kõnealuse määruse II lisas, kohaldatakse taudispetsiifilisi ennetus- ja tõrje-eeskirju. Lisaks on kõnealuse määruse artikli 5 lõikes 3 sätestatud teatavad kriteeriumid, mida tuleb arvesse võtta kõnealuses lisas esitatud loetelu muutmisel; samas on hindamisparameetrid, mida kasutatakse, et teha kindlaks, kas taud vastab selle artikli kohaselt loetellu kandmise tingimustele, sätestatud kõnealuse määruse artiklis 7.
                  
               
                     (2)
                  
                  
                     Lisaks on määruse (EL) 2016/429 artiklis 275 sätestatud, et komisjon vaatab läbi kõnealuse määruse II lisas esitatud taudide loetelu hiljemalt 20. aprilliks 2019.
                  
               
                     (3)
                  
                  
                     Komisjon hindas koos Euroopa Toiduohutusametiga (EFSA) süstemaatiliselt loomataude, mille puhul on vaja liidu sekkumist, toetudes ELi loomatervise referentlaborite teaduslikule eksperdipädevusele ja Maailma Loomatervise Organisatsiooni (OIE) rahvusvahelistele standarditele. Hindamisel kasutas komisjon määruse (EL) 2016/429 artikli 5 lõikes 3 sätestatud kriteeriume ja kõnealuse määruse artiklis 7 sätestatud hindamisparameetreid.
                  
               
                     (4)
                  
                  
                     Hinnati nii praegu määruse (EL) 2016/429 II lisas loetletud 39 taudi kui ka 19 muud taudi, mis on taudiennetuse, -tõrje või kaubandusmeetmete seisukohast olulised, näiteks veiste enzootiline leukoos, veiste nakkav rinotrahheiit või Aujeszky haiguse viiruse infektsioon ja teatavad muud taudid, mida on loetlenud OIE, näiteks surra (Trypanosoma evansi) või kitsede nakkav pleuropneumoonia.
                  
               
                     (5)
                  
                  
                     Hindamiseks taotleti EFSA-lt erinevate loomataudide kohta 29 teaduslikku arvamust. Neid andes järgis EFSA meetodit, mis on kehtestatud tema 5. aprilli 2017. aastal vastu võetud teaduslikus arvamuses loomatervise määruse raames taudide loetlemise ja kategoriseerimise sihtotstarbelise meetodi kohta (2). Ülejäänud taudide hindamised põhinesid EFSA hiljutistel arvamustel või ELi loomatervise referentlaborite esitatud teabel. Kõigi hinnatud taudide osas võeti arvesse asjakohaseid OIE standardeid.
                  
               
                     (6)
                  
                  
                     EFSA teadusliku hindamise tulemused jäid ebaselgeks mõne taudi puhul, näiteks surra (Trypanosoma evansi), (3) veiste enzootiline leukoos, (4) hobuste Venezuela entsefalomüeliit, (5)
                        Varroa spp. infestatsioon (varroos) (6) ja karpkalade herpesviroos (7). Võttes arvesse loomatervise eksperdirühma kohtumistel peetud arutelusid, (8) vastavad need viis taudi määruse (EL) 2016/429 artikli 5 lõikes 3 sätestatud nõuetele. Seepärast tuleks need taudid kanda kõnealuse määruse II lisas esitatud loetellu.
                  
               
                     (7)
                  
                  
                     Läbiviidud teadusliku hindamise tulemustest selgus, et sigade vesikulaarhaigus, (9) vesikulaarne stomatiit, (9) epizootiline ultseratiivne sündroom (10) ja Tescheni haigus ei vasta määruse (EL) 2016/429 artikli 5 lõikes 3 sätestatud nõuetele. Seepärast tuleks need taudid kõnealuse määruse II lisas esitatud loetelust välja jätta.
                  
               
                     (8)
                  
                  
                     Samas vastavad surra (Trypanosoma evansi), (3) Ebola viirushaigus, (11) paratuberkuloos, (12) Jaapani entsefaliit, (13) Lääne-Niiluse palavik, (14) Q-palavik, (15) veiste nakkav rinotrahheiit / veiste nakkav pustuloosne vulvovaginiit, (16) veiste viirusdiarröa, (17) veiste genitaalne kampülobakterioos, (18) trihhomonoos, (19) veiste enzootiline leukoos, (4) kitsede nakkav pleuropneumoonia, (20) jäärade epididümiit (Brucella ovis), (21)
                        Burkholderia mallei infektsioon (malleus), hobuste viirusarteriidi viiruse infektsioon, hobuste infektsioosne aneemia, kargtaud, hobuste nakkav metriit, hobuste entsefalomüeliit (ida- ja lääne-entsefalomüeliit), (22) Aujeszky haiguse viiruse infektsioon, (23) sigade reproduktiiv-respiratoorse sündroomi viiruse infektsioon, (24) lindude mükoplasmoos (Mycoplasma gallisepticum ja M. meleagridis), (25) lindude gripi vähepatogeensete viiruste põhjustatud infektsioonid, (26) lindude klamüdioos, (27)
                        Varroa spp. infestatsioon (varroos), (6)
                        Aethina tumida (väikse tarumardika) infestatsioon, (28) Ameerika haudmemädanik, Tropilaelaps spp. infestatsioon (28) ja Batrachochytrium salamandrivorans'i infestatsioon (29) nõuetele, mis on sätestatud määruse (EL) 2016/429 artikli 5 lõikes 3. Seepärast tuleks kanda need taudid kõnealuse määruse II lisas esitatud loetellu.
                  
               
                     (9)
                  
                  
                     Lisaks on määruse (EL) 2016/429 artikli 2 lõikes 2 sätestatud, et kõnealust määrust kohaldatakse loomataudide, sh zoonooside suhtes, ilma et see piiraks eeskirju, mis on sätestatud Euroopa Parlamendi ja nõukogu otsuses nr 1082/2013/EL, (30) Euroopa Parlamendi ja nõukogu määruses (EÜ) nr 999/2001, (31) Euroopa Parlamendi ja nõukogu direktiivis 2003/99/EÜ (32) ja Euroopa Parlamendi ja nõukogu määruses (EÜ) nr 2160/2003 (33). Et nende õigusaktidega hõlmatud taudide (nimelt listerioos, salmonelloos (zoonootiline salmonella), trihhinelloos, verotsütotoksigeense E. coli infektsioon ja transmissiivsed spongiformsed entsefalopaatiad (TSE)) kohta on juba olemas valdkonnaspetsiifilised eeskirjad, tuleks need taudid seetõttu määruse (EL) 2016/429 II lisas esitatud loetelust välja jätta.
                  
               
                     (10)
                  
                  
                     Seepärast tuleks vastavalt muuta määruse (EL) 2016/429 II lisa taudide loetelu.
                  
               
                     (11)
                  
                  
                     Seepärast tuleks määrust (EL) 2016/429 muuta.
                  
               
                     (12)
                  
                  
                     Kuna määrust (EL) 2016/429 kohaldatakse alates 21. aprillist 2021, tuleks selles käesoleva määrusega tehtud muudatusi samuti kohaldada alates nimetatud kuupäevast,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2016/429 II lisa asendatakse käesoleva määruse lisa tekstiga.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 21. aprillist 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 25. juuli 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 84, 31.3.2016, lk 1.
         
            (2)  EFSA Journal 2017; 15(7): 4783.
         
            (3)  EFSA Journal 2017; 15(7): 4892.
         
            (4)  EFSA Journal 2017; 15(8): 4956.
         
            (5)  EFSA Journal 2017; 15(8): 4950.
         
            (6)  EFSA Journal 2017; 15(10): 4997.
         
            (7)  EFSA Journal 2017; 15(7): 4907.
         
            (8)  https://ec.europa.eu/food/animals/health/expert_group_en
         
            (9)  EFSA Journal 2012; 10(4): 2631.
         
            (10)  EFSA Journal 2011; 9(10): 2387.
         
            (11)  EFSA Journal 2017; 15(7): 4890.
         
            (12)  EFSA Journal 2017; 15(7): 4960.
         
            (13)  EFSA Journal 2017; 15(7): 4948.
         
            (14)  EFSA Journal 2017; 15(8): 4955.
         
            (15)  EFSA Journal 2010; 8(5): 1595.
         
            (16)  EFSA Journal 2017; 15(7): 4947.
         
            (17)  EFSA Journal 2017; 15(8): 4952.
         
            (18)  EFSA Journal 2017; 15(10): 4990.
         
            (19)  EFSA Journal 2017; 15(10): 4992.
         
            (20)  EFSA Journal 2017; 15(10): 4996.
         
            (21)  EFSA Journal 2017; 15(10): 4994.
         
            (22)  EFSA Journal 2017; 15(7): 4946.
         
            (23)  EFSA Journal 2017; 15(7): 4888.
         
            (24)  EFSA Journal 2017; 15(7): 4949.
         
            (25)  EFSA Journal 2017; 15(8): 4953.
         
            (26)  EFSA Journal 2017; 15(7): 4891.
         
            (27)  Loomatervise ja heaolu teaduskomitee 16. aprillil 2002. aastal vastu võetud aruanne, https://ec.europa.eu/food/sites/food/files/safety/docs/sci-com_scah_out73_en.pdf
         
            (28)  EFSA Journal 2013; 11(3): 3128.
         
            (29)  EFSA Journal 2017; 15(11): 5071.
         
            (30)  Euroopa Parlamendi ja nõukogu 22. oktoobri 2013. aasta otsus nr 1082/2013/EL tõsiste piiriüleste terviseohtude kohta ja millega tunnistatakse kehtetuks otsus nr 2119/98/EÜ (ELT L 293, 5.11.2013, lk 1).
         
            (31)  Euroopa Parlamendi ja nõukogu 22. mai 2001. aasta määrus (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad (EÜT L 147, 31.5.2001, lk 1).
         
            (32)  Euroopa Parlamendi ja nõukogu 17. novembri 2003. aasta direktiiv 2003/99/EÜ zoonooside ja zoonootilise toimega mõjurite seire kohta, millega muudetakse nõukogu otsust 90/424/EMÜ ja tühistatakse nõukogu direktiiv 92/117/EMÜ (ELT L 325, 12.12.2003, lk 31).
         
            (33)  Euroopa Parlamendi ja nõukogu 17. novembri 2003. aasta määrus (EÜ) nr 2160/2003 salmonella ja teiste konkreetsete toidupõhiste zoonootilise toimega mõjurite kontrolli kohta (ELT L 325, 12.12.2003, lk 1).
      
      
         
            LISA
            „
                  
                     II LISA
                     
                        TAUDIDE LOETELU
                     
                     
                                 —
                              
                              
                                 Veiste katku viiruse infektsioon
                              
                           
                                 —
                              
                              
                                 Rift Valley palaviku viiruse infektsioon
                              
                           
                                 —
                              
                              
                                 
                                    Brucella abortus'e, B. melitensis'e ja B. suis'i infektsioon
                              
                           
                                 —
                              
                              
                                 
                                    Mycobacterium tuberculosis'e kompleksi (M. bovis, M. caprae ja M. Tuberculosis) põhjustatud infektsioon
                              
                           
                                 —
                              
                              
                                 Marutaudiviiruse infektsioon
                              
                           
                                 —
                              
                              
                                 Lammaste katarraalse palaviku viiruse (serotüübid 1–24) infektsioon
                              
                           
                                 —
                              
                              
                                 
                                    Echinococcus multilocularis'e infestatsioon
                              
                           
                                 —
                              
                              
                                 Epizootilise hemorraagia viiruse infektsioon
                              
                           
                                 —
                              
                              
                                 Põrnatõbi (antraks e Siberi katk)
                              
                           
                                 —
                              
                              
                                 Surra (Trypanosoma evansi)
                              
                           
                                 —
                              
                              
                                 Ebola viirushaigus
                              
                           
                                 —
                              
                              
                                 Paratuberkuloos
                              
                           
                                 —
                              
                              
                                 Jaapani entsefaliit
                              
                           
                                 —
                              
                              
                                 Lääne-Niiluse palavik
                              
                           
                                 —
                              
                              
                                 Q-palavik
                              
                           
                                 —
                              
                              
                                 Nodulaarse dermatiidi viiruse infektsioon
                              
                           
                                 —
                              
                              
                                 
                                    Mycoplasma mycoides subsp. mycoides SC infektsioon (veiste kontagioosne pleuropneumoonia)
                              
                           
                                 —
                              
                              
                                 Veiste nakkav rinotrahheiit / nakkav pustuloosne vulvovaginiit
                              
                           
                                 —
                              
                              
                                 Veiste viirusdiarröa
                              
                           
                                 —
                              
                              
                                 Veiste genitaalne kampülobakterioos
                              
                           
                                 —
                              
                              
                                 Trihhomonoos
                              
                           
                                 —
                              
                              
                                 Veiste enzootiline leukoos
                              
                           
                                 —
                              
                              
                                 Lammaste ja kitsede rõuged
                              
                           
                                 —
                              
                              
                                 Väikemäletsejaliste katku viiruse infektsioon
                              
                           
                                 —
                              
                              
                                 Kitsede nakkav pleuropneumoonia
                              
                           
                                 —
                              
                              
                                 Jäärade epididümiit (Brucella ovis)
                              
                           
                                 —
                              
                              
                                 
                                    Burkholderia mallei infektsioon (malleus)
                              
                           
                                 —
                              
                              
                                 Hobuste viirusarteriidi viiruse infektsioon
                              
                           
                                 —
                              
                              
                                 Hobuste infektsioosne aneemia
                              
                           
                                 —
                              
                              
                                 Kargtaud
                              
                           
                                 —
                              
                              
                                 Hobuste Venezuela entsefalomüeliit
                              
                           
                                 —
                              
                              
                                 Hobuste nakkav metriit
                              
                           
                                 —
                              
                              
                                 Hobuste entsefalomüeliit (ida- ja lääne-entsefalomüeliit)
                              
                           
                                 —
                              
                              
                                 Aujeszky haiguse viiruse infektsioon
                              
                           
                                 —
                              
                              
                                 Sigade respiratoor-reproduktiivse sündroomi viiruse infektsioon
                              
                           
                                 —
                              
                              
                                 Newcastle'i haiguse viiruse infektsioon
                              
                           
                                 —
                              
                              
                                 Lindude mükoplasmoos (Mycoplasma gallisepticum ja M. meleagridis)
                              
                           
                                 —
                              
                              
                                 
                                    Salmonella Pullorumi, S. Gallinarumi ja S. arizonae infektsioon
                              
                           
                                 —
                              
                              
                                 Lindude gripi vähepatogeensete viiruste infektsioonid
                              
                           
                                 —
                              
                              
                                 Lindude klamüdioos
                              
                           
                                 —
                              
                              
                                 
                                    Varroa spp. infestatsioon (varroos)
                              
                           
                                 —
                              
                              
                                 
                                    Aethina tumida (väikse tarumardika) infestatsioon
                              
                           
                                 —
                              
                              
                                 Ameerika haudmemädanik
                              
                           
                                 —
                              
                              
                                 
                                    Tropilaelaps spp. infestatsioon
                              
                           
                                 —
                              
                              
                                 
                                    Batrachochytrium salamandrivorans'i infektsioon
                              
                           
                                 —
                              
                              
                                 Epizootiline vereloomeelundite nekroos
                              
                           
                                 —
                              
                              
                                 Viiruslik hemorraagiline septitseemia
                              
                           
                                 —
                              
                              
                                 Nakkuslik vereloomeelundite nekroos
                              
                           
                                 —
                              
                              
                                 Lõhilaste nakkusliku aneemia viiruse ülipolümorfse piirkonna (HPR) deletsiooniga tüve põhjustatud infektsioon
                              
                           
                                 —
                              
                              
                                 Karpkalade herpesviroos
                              
                           
                                 —
                              
                              
                                 
                                    Mikrocytos mackini infektsioon
                              
                           
                                 —
                              
                              
                                 
                                    Perkinsus marinus'e infektsioon
                              
                           
                                 —
                              
                              
                                 
                                    Bonamia ostreae infektsioon
                              
                           
                                 —
                              
                              
                                 
                                    Bonamia exitiosa infektsioon
                              
                           
                                 —
                              
                              
                                 
                                    Marteilia refringens'i infektsioon
                              
                           
                                 —
                              
                              
                                 Taura sündroomi viiruse infektsioon
                              
                           
                                 —
                              
                              
                                 Yellowheadi taudi viiruse infektsioon
                              
                           
                                 —
                              
                              
                                 Valgelaiksuse sündroomi viiruse infektsioon
                              
                           
               “